**ΕΝΟΤΗΤΑ**

**Ο ΚΑΙΡΟΣ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** O καιρός  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να κατανοούν βασικό λεξιλόγιο που έχουν διδαχθεί * Να απαντούν μονολεκτικά ή με μικρές φράσεις σε απλές ερωτήσεις * Να κατανοούν το νόημα απλών τραγουδιών * Να τραγουδούν τραγούδια και ρυθμικά ποιηματάκια στην ελληνική γλώσσα.   Δείκτες επάρκειας:   * Λεξιλόγιο: έχει ζέστη, έχει κρύο, φυσάει * Ερώτηση «Τι καιρό έχει σήμερα;» * Τραγούδι «Βρέχει και χιονίζει».   Επαναφερόμενη γλώσσα   * Αριθμοί 1-10 * Βρέχει, χιονίζει, έχει ήλιο έχει σύννεφα, ομπρέλα | | | |
| **Εισαγωγή (10 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα/Καλημέρα), Τι κάνετε;  **Τραγούδι:**  *«Ήρθα πάλι στο σχολείο».*  - Τι μέρα είναι σήμερα;  - Παρουσιολόγιο με κάρτες | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα**  Ε[[1]](#footnote-1) |
| **Εισαγωγή (10 λεπτά):**  Η/Ο εκπαιδευτικός ξεκινάει το μάθημα μαζί με την κούκλα -μαριονέτα της τάξης, η οποία κάθεται δίπλα της/του. Αμέσως μετά τραγουδούν όλοι μαζί το τραγούδι «Βρέχει και χιονίζει» κάνοντας τις ανάλογες κινήσεις που έμαθαν στο προηγούμενο μάθημα. | * Κούκλα/μαριονέτα   Η δραστηριότητα γίνεται στην ολομέλεια. | Η/Ο εκπαιδευτικός ελέγχει εάν οι μαθητές θυμούνται το τραγούδι που έμαθαν στο προηγούμενο μάθημα. | Ε |
| **Δραστηριότητα 1 (15 λεπτά):**  Στη δραστηριότητα αυτή η/ο εκπαιδευτικός παρουσιάζει τις κάρτες του προηγούμενου μαθήματος. Ακολούθως, ρωτά τι καιρό έχει σήμερα και τα παιδιά απαντούν ανάλογα με την κάρτα που τους δείχνει. Στο τέλος παρουσιάζει τις νέες κάρτες: Φυσάει, έχει κρύο, έχει ζέστη.  Εστιάζει στις κάρτες με το νέο λεξιλόγιο και καλεί τα παιδιά να επαναλάβουν μετά από αυτή/αυτόν. Το νέο λεξιλόγιο θα το δείχνουν με το σώμα τους. | * Καρτέλες με το νέο λεξιλόγιο * Κάρτες με το λεξιλόγιο του προηγούμενου μαθήματος   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές γνωρίζουν το νέο λεξιλόγιο και αν είναι σε θέση να το προφέρουν σωστά. | Ε |
| **Δραστηριότητα 2 (15 λεπτά):**  Η/Ο εκπαιδευτικός δείχνει μια κάρτα σε ένα παιδί (οι υπόλοιποι δεν βλέπουν την κάρτα). Τα παιδιά ρωτούν: τι καιρό έχει σήμερα; Το παιδί που είδε την κάρτα προσπαθεί με παντομίμα να δείξει το καιρικό φαινόμενο, ενώ οι υπόλοιποι μιμούνται την κίνηση του και το ονομάζουν. | * Καρτέλες με το νέο λεξιλόγιο   Η δραστηριότητα γίνεται στην ολομέλεια. |  | Ε |
| **Δραστηριότητα 3 (15 λεπτά):**  Παιχνίδι μνήμης. Απλώνουμε κάτω τις κάρτες, δύο από κάθε λέξη, και τις ονομάζουμε. Τις γυρίζουμε ανάποδα και τα παιδιά θα πρέπει να βρουν τα ζευγάρια. Για να δικαιούνται να πάρουν τις κάρτες θα πρέπει να βρουν το σωστό ζευγάρι κάθε εικόνας και να τις ονομάσουν σωστά. | * Κάρτες με λεξιλόγιο   Οι μαθητές εργάζονται στην ολομέλεια. | Η/Ο εκπαιδευτικός ελέγχει εάν οι μαθητές αναγνωρίζουν το νέο λεξιλόγιο κι αν είναι σε θέση να το προφέρουν σωστά. | Ε |
| **Δραστηριότητα 4 (15 λεπτά):**  Παιχνίδι με αλεξίπτωτο. Τα παιδιά κρατούν με τα δυο χέρια σε ένα χρώμα. Αρχικά περπατούν με το αλεξίπτωτο τραγουδώντας το βρέχει και χιονίζει. Αλλάζουν κατεύθυνση. Σηκώνουν ψηλά και το κρατούν εκεί μετρώντας ως το 5. Μετά το κουνούν γρήγορα και αργά. Στη συνέχεια, η/ο εκπαιδευτικός φωνάζει ένα χρώμα. Τα παιδιά που κρατούν εκείνο το χρώμα μπαίνουν κάτω από το αλεξίπτωτο και αλλάζουν θέση.  Η δραστηριότητα αυτή μπορεί να διαφοροποιηθεί με τα παιδιά να μπαίνουν σε 2 ομάδες. Η μια ομάδα κρατά το αλεξίπτωτο και η άλλη στέκεται πιο πίσω. Πάνω στο αλεξίπτωτο υπάρχουν τοποθετημένες οι κάρτες του μαθήματος τρεις φορές. Τα παιδιά κουνούν το αλεξίπτωτο ρωτώντας τι καιρό έχει σήμερα. Η άλλη ομάδα μαζεύει τις κάρτες που πέφτουν και για να τις ρίξει πίσω πρέπει να απαντήσει σωστά την ερώτηση. Στα 3 λεπτά σταματάμε και μετράμε πόσες κάρτες έχει κάτω και πόσες πάνω στο αλεξίπτωτο.  Οι ομάδες αλλάζουν ρόλους. | * Αλεξίπτωτο * Κάρτες   Οι μαθητές στέκονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές αναγνωρίζουν το νέο λεξιλόγιο κι αν είναι σε θέση να το προφέρουν σωστά. | Ε |
| **Δραστηριότητα 5 (15 λεπτά):**  Ομαδικό παιχνίδι με ζάρι.  Το ζάρι έχει εικόνες από το λεξιλόγιο που διδάχθηκαν τα παιδιά.  Τα παιδιά σχηματίζουν 2 ισάριθμες γραμμές και στέκονται αντικριστά. Τα παιδιά της ίδιας ομάδας κρατούν χεράκια.  Οι 2 ομάδες έχουν απόσταση 2 μέτρα μεταξύ τους. Η μια ομάδα προχωρά μπροστά και επιστρέφει στη θέση της απαγγέλοντας:  «Τι καιρό έχει σήμερα, φίλοι μου καλοί;». Η δεύτερη ομάδα ρίχνει το ζάρι και ανάλογα με το τι θα φέρει απαντά προχωρώντας μπροστά και επιστρέφει πίσω (π.χ. έχει κρύο σήμερα, φίλοι μου καλοί).  Οι ομάδες αλλάζουν ρόλους και το παιχνίδι συνεχίζεται.  Τα παιδιά επιστρέφουν στη θέση τους με τη ρουτίνα η δασκάλα λέει:  *Η δασκάλα λέει πάμε στην καρέκλα, η δασκάλα λέει κάθομαι σωστά, η δασκάλα λέει κλείνει το στόμα, η δασκάλα λέει ακούω προσεκτικά* | * Ζάρι με κάρτες του λεξιλογίου   Οι μαθητές είναι χωρισμένοι σε δύο ομάδες. | Η/ Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά και να απαντούν στην ερώτηση «Τι καιρό έχει σήμερα;». | Ε |
| **Δραστηριότητα 6 (10 λεπτά):**  Τα παιδιά τραγουδούν το τραγούδι «Βρέχει και χιονίζει», ενώ η/ο εκπαιδευτικός τα βοηθά προβάλλοντας τους παράλληλα τις αντίστοιχες κάρτες. | * Τραγούδι   Η δραστηριότητα γίνεται στην ολομέλεια. |  | Ε |
| **Ολοκλήρωση –Αναστοχασμός-Κλείσιμο (15 λεπτά):**  Τα παιδιά εικονογραφούν το τραγούδι. Στο τέλος της δραστηριότητας τα σχέδια των παιδιών αναρτώνται στην πινακίδα.  Κατά τη διάρκεια της εικονογράφησης η/ο εκπαιδευτικός περνά από όλα τα παιδιά και τα ενθαρρύνει να τραγουδούν αυτό που ζωγραφίζουν. Με τη βοήθεια μικρών καρτών ρωτά « Τι καιρό έχει σήμερα;» ή προσκαλεί τα παιδιά να ρωτήσουν το ένα το άλλο.  Το μάθημα τελειώνει με το τραγούδι για τη ρουτίνα κλεισίματος. | Κάθε μαθητής επιστρέφει στη θέση του και εργάζεται ατομικά. | Η/ Ο εκπαιδευτικός περιφέρεται μεταξύ των μαθητών και αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά. | Ε |
| Εργασία για το σπίτι: Μπορεί να δοθεί ένα φύλλο καταγραφής του καιρού για μια εβδομάδα ώστε να το συμπληρώσουν στο σπίτι με τους γονείς τους ( σε προαιρετική βάση). Η καταγραφή μπορεί να επιστραφεί την επόμενη εβδομάδα για συζήτηση. | | | |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)